runetrust/blame-folketinget-dk huggingface dataset:
Line Barfod (EL), 2004-04-20:
Jeg er fuldstændig med på, at vi er totalt ideologisk uenige om, hvorvidt der skal åbnes for profitbørnehaver eller ej, men det undrer mig, at fru Eva Kjer Hansens primære argument for, at det er nødvendigt at indføre profitbørnehaver, er, at bredden skal udvides.
Poul Henrik Hedeboe (SF), 2006-05-19:
Når vi ser på sidste pind, hvor der står »Et klart mål for, hvornår dansk frugt og grønt skal være helt fri for pesticider«, så peger det i min verden på, at vi skal ende med at have det hele økologisk, for når vi har en åbning for at bruge pesticider i det traditionelle, så vil der altid være rester i en eller anden størrelsesorden.
Morten Bødskov (S), 2022-01-11:
Hvis man prøver at starte med at se på, hvad det var for en økonomisk politik, den daværende regering førte, hvor man reducerede det offentlige forbrug, altså hvad det betød, at man, da man lavede finansloven i 2004, reducerede den reale økonomi i den offentlige sektor så kraftigt, som man gjorde for kulturen eksempelvis, så kan vi tage en debat om det.
Pernille Skipper (EL), 2021-04-28:
Historisk har danske kvinder kunnet tage til Polen og få hjælp, og vi kender til historierne om abortskibe, hvor sygeplejersker og kvinder fra ét sted i verden hjalp kvinder andre steder i verden med deres kamp ved i virkeligheden også at levere de grundlæggende rettigheder og de sundhedsmæssige ydelser, som man har behov for som kvinde for at udøve de rettigheder.
Ole Birk Olesen (LA), 2016-05-19:
Jeg fortæller denne lange historie bare for at sige, at den forestilling om, at en sundhedsydelse har en bestemt pris, og at alle medarbejdere og alle ledere osv. osv. ikke har andet fokus end at gøre det så billigt og godt som muligt, og at dette ikke kan udfordres og gøres bedre, er så forkert, som noget overhovedet kan blive.
Nick Hækkerup (S), 2022-02-23:
Med hensyn til det med lukketiden, for at jeg også skal nå det, er noget af det, som vi lægger op til i det nye lovforslag – jeg ved godt, det ikke var lige præcis det, der blev spurgt om, men det læner sig dog op ad det – at detailhandelen skal være lukket for salg af alkohol mellem kl. 0 og kl. 5 om morgenen.
Karina Lorentzen Dehnhardt (SF), 2009-11-12:
Vil Venstres ordfører også medvirke til at sikre, at den person, som har overfaldet fru Hansen, heller ikke går rundt på gaderne, for vi kunne jo godt ende i en situation, hvor bandemedlemmerne kommer ind at afsone – vi har jo nogle klare aftaler om, at de skal hurtigt til afsoning og ikke kan få fodlænke på og sådan nogle ting – men hvad med resten?
Peder Hvelplund (EL), 2023-05-26:
Når vi ser på de økonomiaftaler, der igennem de seneste år er blevet indgået, er det jo klart dokumenteret, også fra KL's side, at det i forhold til at dække de udgifter, der er, langtfra er tilstrækkeligt med de penge, der bliver afsat til især det specialiserede socialområde og handicapområdet.
Morten Bødskov (S), 2013-11-28:
Desuden vil jeg selvfølgelig gerne fremhæve, at forslaget er inspireret af anbefalinger fra Færdselssikkerhedskommissionen om indførelse af ikke et betinget, men rent objektivt ejeransvar i hastighedssager, og at en lignende ordning – det har også været fremme – som den, vi foreslår, med et betinget objektivt ansvar, allerede findes i dag i Belgien.
Tove Fergo (V), 2003-12-03:
Der bliver brugt skældsord til at sværte mennesker i det danske samfund til med, og vi ved jo godt, hvordan der hurtigt kommer til at klæbe noget ved et andet menneske, når man bruger et udtryk som nynazistiske forbindelser, nynazistiske tilbøjeligheder, eller hvad det nu måtte være.
Martin Geertsen (V), 2022-04-26:
Altså, er det noget, der er højt oppe på dagsordenen hos Enhedslisten, altså at få styrket det her område både på lang sigt, når det kan handle om uddannelse af flere læger og sådan noget, men også på kort sigt, hvor vi så kan have lidt varierende opfattelser af, hvad der er de bedste instrumenter?
Bjarne Corydon (S), 2012-11-28:
Altså, nu har jeg jo ikke tallene med her, fordi spørgsmålet gjaldt noget andet, men det florerer almindeligvis i debatten, at ca. 400.000 arbejdspladser i Danmark afhænger af vores mulighed for at sælge direkte til det indre marked, som jo hænger sammen med vores medlemskab af EU.
Ebbe Lundgaard (RV), 1997-12-09:
På en lang række andre områder er det imidlertid ikke praktisk muligt at foretage en sådan direkte rettighedsklaring mellem ophavsmænd og brugere, og det er på disse andre områder, at de nye aftalelicenser er vigtige og nødvendige, så ophavsretten ikke kommer til at virke som en unødig hæmsko for IT-udviklingen.
Christine Antorini (S), 2010-04-22:
Der skal være et vist antal elever, for at der er en rimelig sandsynlighed for, at man kan have en linjefagsdækket undervisning, at man har en mulighed for at have en ledelse, der kan fungere i forhold til en større enhed, og at man har en mulighed for at arbejde med forskellige pædagogiske metoder, herunder holddannelse, aldersintegreret undervisning osv., som vi er optaget af, og som regeringen jo også siger at den er meget optaget af.
Peter Kofod (DF), 2024-11-20:
Jeg tror, vi er rørende enige med De Konservative i den her sag, men jeg blev bare lidt nysgerrig, og foranlediget af hr. Anders Kronborgs spørgsmål fik jeg lyst til at spørge ordføreren: Hvis man nu forestillede sig, altså så man følger hele den der hypotetiske fremstilling, som hr. Anders Kronborg stillede op, at det var hr. Frederik Bloch Münster, der var skatteminister, og der kom nogen ovre i Skatteministeriet, der sådan lavede et eller andet, hvad var det, man kaldte det, styresignal eller styringssignal, havde det så ikke bare været naturligt for hr. Frederik Bloch Münster som skatteminister at sige til Folketingets partier: Hør her, kære venner, jeg har fået den her føling, så hvis regeringen skal tage den her chance og løbe den her risiko, vil vi gerne have Folketingets godkendelse til, at det kommer vi selvfølgelig ikke og lægger nogen i fodlænker for bagefter, hvis der så måtte opstå en ny situation?
Christian Friis Bach (RV), 2013-11-12:
Hvis ikke fondene er i stand til at gøre det – garantere denne fulde fortrolighed – så vil en række af virksomhederne efter min vurdering fremover afstå fra at samarbejde med IFU og IØ. Det er jo rigtigt, at det følger offentlighedslovens § 30, at retten til aktindsigt ikke omfatter oplysninger om forretningsforhold, men det vil basere sig på en konkret vurdering, og det er min klare vurdering, at især udenlandske samarbejdspartnere vil afstå fra at samarbejde med fondene, fordi de måske ikke har den samme grad af kendskab til og fortrolighed med dansk lovgivning og derfor ikke tør basere deres investeringer på denne konkrete vurdering.
Mette Frederiksen (S), 2023-05-12:
Jeg synes, at vi kollektivt har den alvor, der skal til i den her situation, og jeg hører sådan set også en bred erkendelse af, at vi skal navigere i en ny verden, hvor sikkerhedspolitikken bliver bredere, fordi noget, der engang ikke var sikkerhedspolitik, er blevet til sikkerhedspolitik, og derfor skal vi kunne håndtere flere forskellige dagsordener på en og samme tid på en helt anden måde, end vi har været vant til.
Karsten Nonbo (V), 2001-03-28:
Når jeg så citerer lidt fra Ejendomsselskabet Tors beretning om, hvad man gjorde, da man solgte, så er det ikke bare ejerformen, jeg vil citere om, det er om livet i boligerne eller i de almene boligers område. Man siger, at i de ejendomme, der er overtaget af beboerne, er der sket en gunstig udvikling i beboeraktiviteten og i beboernes engagement.
Knud Erik Kirkegaard (KF), 2001-05-30:
Jeg kan ikke stemme for beslutningsforslaget, men jeg vil kraftigt opfordre regeringen til at tage denne sag alvorligt og om ikke i de aktuelle kommuneforhandlinger, så i hvert fald i næste omgang lægge op til ændringer af det her system. Jeg har fuld respekt for, at der har været gjort en stor indsats i årenes løb for at begrænse størrelsen af restancer til det offentlige.
Lisbeth Bech Poulsen (SF), 2013-12-12:
Med hensyn til den her aftale er rammerne sat op for, at de kommer ind og skal understøtte det, som DONG Energy skal gøre, nemlig tjene penge og være en forretning, for den beslutning er truffet, og det er ikke noget, vi diskuterer i dag, men også sikre, at der fortsat bliver bygget havvindmølleparker, og at vi kan sikre den grønne omstilling, også når det handler om kommercielle virksomheder.
Ole Stavad (S), 1999-11-12:
For hvis man står med en bil, som i dag kan repareres for 85 eller 90 pct. af bilens værdi på det tidspunkt, vil forsikringsselskabet jo helt naturligt vælge at gøre dét, og det vil det så ikke med sund forretningssans kunne gøre efter de regler, vi foreslår her.
Özlem Sara Cekic (SF), 2014-05-20:
Ordføreren sagde, at psykisk syge jo godt kan misbruge det, og så vil jeg gerne høre: Kan ordføreren dokumentere et sted fra i verden, hvor det er muligt at få en ændring af cpr-nummeret uden kastrationskravet, hvor der har været psykisk syge, der har stillet sig i kø for at misbruge systemet?
Ole Birk Olesen (LA), 2016-02-02:
Det er en midlertidig forlængelse i 2 år indtil 31. december 2018, så det ligger jo nærmest i lovforslaget, at regeringen siger, at det her efter regeringens opfattelse ikke er den rette balance på lang sigt, for på lang sigt skal det tilbage på 14 pct. Så vil jeg gerne stille ministeren et spørgsmål
Finn Sørensen (EL), 2018-11-01:
For den gruppe, vi taler om her, vil følgende ydelser blive nedsat til disse lave beløb: uddannelseshjælp, kontanthjælp, ressourceforløbsydelse, ledighedsydelse, folkepension, førtidspension og fleksløntilskud. For at føje spot til skade kan karantænen på de 3 år ikke medregnes i det opholdskrav, der skal opfyldes, for at få kontanthjælp.
Christoffer Aagaard Melson (V), 2024-05-16:
Det mener vi er en måde at møde udlændinge, der kommer til Danmark, med respekt på, og det tror jeg også langt de fleste udlændinge kan forstå, altså at når man får 3 års gratis sprogundervisning stillet til rådighed, så kan vi også godt tillade os, medmindre man har en god begrundelse for ikke at lære sproget, at have en forventning om, at det tager man til sig.
Villy Søvndal (SF), 2000-12-15:
Derfor synes jeg, det er en meget god idé, at socialordførerne og sundhedsordførerne sætter sig sammen, for den ene halvdel af opgaven, nemlig den sociale del, ligger i det sociale område, alt det, der hedder døgnbehandling osv., medens alt det, der hedder ambulant behandling, ligger i sundhedsområdet. Jeg er meget åben; i SF er vi jo et meget åbent parti, som ikke sådan bider os fuldstændig fast på ét bestemt synspunkt med hensyn til den sande vej til verdens frelse; det synes jeg også f.eks. de liberale burde lade sig inspirere af, altså at der er flere veje, om man så må sige, også til at finde forskellige organisationsformer med hensyn til, hvordan det her gøres bedst.
Lone Møller (S), 2009-12-03:
Selv om der er finanskrise tror jeg, at de fleste danskere har nok luft i privatøkonomien til regelmæssige tandlægebesøg, men der findes altså patientgrupper, som uforskyldt har så stort et behov for tandbehandling, at de i mange tilfælde ikke er i stand til at betale regningen for den optimale behandling.
Jørn Jespersen (SF), 2003-01-22:
Jeg kender jo godt fru Helga Moos' synspunkter på det her - vi har også nogle gange hørt om, hvor farlig kaffe er, og i alt for store mængder er det sikkert ikke særlig godt - men vi har bare en meget forskellig vurdering af proportionerne i det her, hvor fru Helga Moos er meget optaget af de såkaldt naturlige giftstoffer og deres farlighed, og jeg må indrømme, at jeg er mere optaget af alle de kunstige kemikalier, der er blevet fremstillet, på baggrund af de meget dårlige erfaringer, vi har med dem.
Peter Skaarup (DF), 2000-05-03:
Det dementerer hr. Peter Duetoft i dag at han har sagt, og det vil sige, at det citat, som jeg læste op, hvor der står: »Hitler og Pia Kjærsgaard er to alen ud af et stykke, jeg siger ikke, at hun er nazist, men hun har den samme holdning med at dele befolkningen op i over- og undermennesker, som Hitler havde« altså er forkert, det har hr. Peter Duetoft aldrig sagt.
Anne Valentina Berthelsen (SF), 2020-04-28:
For SF er det utrolig vigtigt, at Danmark engagerer sig internationalt, at vi spiller en stor rolle i at gøre verden til et bedre og mere fredfyldt sted, og der kan man sagtens forestille sig, at vores luftvåben står til rådighed på sådan en mission; det har vi gjort før, og det vil vi formentlig gøre igen.
Ole Sohn (SF), 2003-02-21:
Så kan man stille det ganske naturlige spørgsmål, om det er rimeligt, om det er i overensstemmelse med proportionalitetsprincippet at pålægge en a-kasse en bøde på 740.000 kr. for en forseelse, der består i, at fristoverskridelsen er af én måneds varighed.
Josephine Fock (ALT), 2015-10-22:
Nu er det ikke mig, der har været inde over det forslag, men sådan som jeg husker det, er det bl.a. i England, man har lavet forsøg med det, og hvor det viser sig, at det fremmer væksten i lokalsamfundene, det styrker sammenhængskraften i lokalsamfundene, det øger det lokale indkøb osv. Så det er jo med den tanke, man har gjort det.
Ellen Trane Nørby (V), 2019-11-19:
Vi kommer også til under udvalgsbehandlingen at stille nogle spørgsmål om fordelsuddannelserne og modelparametrene, både i relation til de henvendelser, der er kommet fra fiskeriet, og som også blev diskuteret i Folketinget i 2017, og også den henvendelse, der er kommet fra Danske Beredskaber om nogle af de erhverv, som i dag har ansatte, som har en anden faguddannelse, som de tog før den faguddannelse, de er i nu.
Pernille Vigsø Bagge (SF), 2005-10-12:
Men vil ministeren ikke give mig ret i, at sådan nogen ting som mulighed for at deltage i børnefødselsdag, mulighed for at få julegaver, mulighed for at få fødselsdagsgaver, give julegaver og fødselsdagsgaver, komme i svømmehal, komme på sommerferie og sådan nogle ting også har en stor betydning for børns sociale og kulturelle færdigheder?
Betina Kastbjerg (DD), 2023-05-25:
Det inkluderer bl.a. forbud mod indsamling af data fra børn under 16 år, forbud mod adfærdsbaseret markedsføring til børn under 16 år og forbud mod manipulerende designpraksisser og krav om Child Rights Impact Assessment før lanceringen af produkter og tjenester, der er rettet mod børn og unge.
Sophie Hæstorp Andersen (S), 2009-11-19:
Faktum er jo, at de private hospitaler, som det så ud i 2006, hverken udførte uddannelse eller forskning, så selvfølgelig kan man ikke sammenligne det, at noget er 100 pct. DRG på et offentligt hospital med 95 pct. på et privathospital, alene af den årsag at de private hospitaler altså ikke har den her slags udgifter.
Aage Frandsen (SF), 1998-01-23:
Jeg havde naturligvis ikke forventet, at man havde sagt, at man ville støtte lige netop dette forslag, alene af den grund at vores forslag er et forslag med enormt mange elementer i, og hvis det var et forslag, vi gerne ville have vedtaget i dets ordlyd, så skulle vi selvfølgelig have strikket det mere målrettet sammen til, at det skulle vedtages. Forslaget har til formål at få rejst diskussionen for at finde ud af, hvor der er mulighed for at gå videre, og selvfølgelig at give inspiration til arbejdsministeren, for jeg ved udmærket godt, at der foregår noget, men jeg har somme tider indtryk af, at man skynder sig langsomt.
Mette Bock (LA), 2011-12-01:
Da vi fik »Grøn Vækst« og senere »Grøn Vækst 2.0«, blev disse to planer udsat for massiv faglig kritik, og en af årsagerne til, at det gik så frygtelig galt, var måske, at det var populistiske vinde, som man forsøgte at lægge sig i læ af.
Leif Lahn Jensen (S), 2013-04-23:
Bekymringen er, at det endelig skal bemærkes, at en ændring af reglerne, således at dagpengeforbruget opgøres i timer, vil betyde, at den ledige vil kunne være længere tid i dagpengesystemet, hvilket vil betyde betragtelige offentlige merudgifter, som jeg ikke sådan helt kan forudse.
Vivi Kier (KF), 2009-04-29:
Nu hørte vi jo før den socialdemokratiske ordfører, og Socialdemokraterne og Socialistisk Folkeparti har jo indgået et politisk ægteskab, og så vil jeg blot høre, om hr. Jesper Petersen kunne løfte sløret sådan bare i overordnede træk for, hvad det så er, man gerne vil på skatteområdet, eller om man måske i virkeligheden ikke vil det her
Jan E. Jørgensen (V), 2024-05-21:
Som bekendt har vi repræsentativt demokrati i Danmark, og en af de ting, som vi har, er grundlovens § 3, som handler om magtens tredeling, altså at det er regeringen, der udøver magten, og så er det Folketinget og regeringen, der vedtager lovene i forening, og så har vi så domstolene, der dømmer.
Jacob Buksti (S), 2004-03-26:
Det eneste, der sker for alle enlige med en arbejdsindtægt på under 235.600 kr. eller ægtepar med en samlet husstandsindkomst på under 471.200 kr., er, at de får lov til at få deres pensionsopsparing i form at SP-bidraget udbetalt, efter at beløbet er beskattet.
Kristian Thulesen Dahl (DF), 2006-06-01:
Man ville hæve aldersgrænsen til 62 år for, hvornår folk kunne få efterløn, og så ville man, at ændringerne skulle træde i kraft allerede efter 10 år, altså for alle dem, der er under 50 i dag, medlemskab i 38 år osv., osv., vi kender forslaget.
Martin Henriksen (DF), 2006-01-19:
Jeg håber, at ministeren her fra Folketingets talerstol vil give mig ret i, at fædre er kørt ud på et sidespor, og at der er desperat brug for politisk opmærksomhed rettet mod dette alvorlige emne, som jo efterlader mange børn i en situation, hvor de i realiteten er afskåret fra deres far.
Peter Juel Jensen (V), 2014-03-18:
Det var ikke nogen nem debat, men når pengene skulle findes, og da vi ikke har et pengetræ stående i baghaven, som nogle ordførere ville argumentere med, og når man mener, at man skal have pengene i kassen, inden man bruger dem, så var vi tvunget til at gå hele systemet igennem og finde pengene der, hvor vi nu kunne.
Astrid Carøe (SF), 2023-01-31:
Så lad os også prøve at åbne diskussionen lidt mere op fremadrettet og se, om vi ikke kan sikre, at flere unge kan se sig selv i vores uddannelsessystem, uanset om de er elitesportsudøvere eller har andre ting, der kunne gøre, at de har behov for en mere fleksibel uddannelse.
Jens Peter Vernersen (S), 2000-09-07:
Sådan er det jo altså, uanset om hr. Thor Pedersen mener, at det kan klares via et dynamisk samfund og en pengemaskine, og hvad der ellers bliver sagt her. Venstre lader de unge i stikken og vil ikke sikre, at der er tilstrækkelig økonomi til de ældre.
Peder Hvelplund (EL), 2025-02-06:
Det er da grundlæggende et problem, at hvis man ringer til sin praktiserende speciallæge for at få en behandling, får man at vide, at man skal vente i 9 måneder på at komme til behandling hos f.eks. en øjenlæge, og endnu værre ser vi det hos børne- og ungepsykiaterne med lange ventetider.
Christine Antorini (S), 2010-10-14:
For det, der sker, er jo, at der bliver skåret ned på området, og jeg vil gerne henvise til høringssvaret til dette lovforslag fra Rådet for de Grundlæggende Erhvervsrettede Uddannelser, der siger, at den samlede nedskæring på erhvervsuddannelsesområdet betyder, at taxametrene bringes ned på et niveau, der er lavere end i 2005.
Frank Aaen (EL), 2001-10-25:
En ren model, hvor det kun drejer sig om pensionsselskaberne, og hvor det drejer sig om, at det er flere pensionsselskaber, der gerne i fællesskab vil oprette et selskab, der skal fremme investeringer i nye virksomheder, mindre virksomheder, innovative virksomheder, vil vi kigge positivt på.
Jens Henrik Thulesen Dahl (DD), 2025-05-14:
Det gælder også for personer, der opholder sig i rækkevidden for dens kamera, og det er ikke tydeligt, om de data kun bliver brugt på selve robotten, eller om de også bliver sendt til eksterne servere af den kinesiske producent Dream Technology, og hvad dataene i så fald bliver brugt til.
Jesper Petersen (SF), 2011-02-23:
Lad os nu forestille os, at der er nogle, der får luftvejssygdomme, der konstateres om 5 eller 10 år, men hvor personen i mellemtiden har været ryger: Skal vedkommende så risikere at skulle ud i et eller andet opslidende forløb med myndighederne, i stedet for at vi nu får en grundig helbredsundersøgelse af de medarbejdere, der gerne vil have sådan en, får en grundig undersøgelse af forholdene på virksomheden, der ligesom kan skabe en praksis for, at her forventer vi altså, at det har betydet, at de medarbejdere er kommet til skade på grund af det arbejde?
Lisbeth Bech Poulsen (SF), 2018-12-19:
Man skal faktisk over 1 pct., hvis man også skal følge med den velstandsstigning, som vi oplever udeomkring i samfundet, og folk har så også en forventning om, at de så får de nye typer behandlinger osv. Jeg har jo lagt mærke til i de sidste debatter, vi har haft, at DF lige pludselig synes, at det er ligegyldigt, hvad promillen er i stigningen i det offentlige forbrug, og det undrer mig lidt.
Lone Møller (S), 2006-11-08:
Jeg vurderer, at lovforslaget på det humane område – altså det, vi kalder menneskemedicin – følger intentionerne i den politiske aftale, men som bekendt ligger djævelen jo en gang imellem gemt i detaljen, og derfor er der behov for, at vi får stillet nogle spørgsmål i udvalget.
Per Clausen (EL), 2008-05-08:
Bare for at opmuntre også hr. Jørn Dohrmann fra Dansk Folkeparti vil jeg sige, at diskussionen om fødevarepriserne, og hvad vi eventuelt kan gøre ved dem i Danmark, så vi ikke kun ser det i et globalt perspektiv, men også i et nationalt perspektiv, vil hr. Jørn Dohrmann få anledning til at diskutere med Enhedslisten og Folketingets øvrige partier ved debatten af den forespørgsel, som vi har stillet om det spørgsmål.
Maria Reumert Gjerding (EL), 2016-02-11:
Og det er i virkeligheden det, som det her handler om, nemlig at så mange lande som muligt går sammen og siger, at det her er nødvendigt, og er med til at lægge pres på et land som Australien og de øvrige lande, som planlægger nye kulminer som den her kulmine, jeg omtaler.
Sophie Hæstorp Andersen (S), 2025-01-08:
Men jeg deler ikke idéen om, at man tilbage i, jeg tror, det var i 2013 faktisk, lavede en meget bred og tværgående handleplan på handicapområdet, og der må man bare sige, at der endte det med, at vi bagefter fik kritik for, at man beskrev en lang række problemer, satte en masse ting i værk, men faktisk ikke rigtig fulgte op på det.
Vibeke Peschardt (RV), 2001-03-15:
Det er man inde på i redegørelsens sidste del og i øvrigt også i den politik, der er ført fra regeringens side om, at man af sundheds- og kvalitetsgrunde forsøger at fremskaffe gode, sunde, rene fødevarer osv. og at motivere befolkningen til at købe dem.
Stinus Lindgreen (RV), 2025-12-05:
Men lad mig så spørge: Hvis nu man kunne få samme taktiske effekt fra andre måder end med de her to våbentyper, og hvis vi kan støtte Ukraine med andre våben end lige præcis de her våbentyper, altså få samme effekt ud af det på andre måder, kunne ordføreren så ikke stå bag det?
Rune Lund (EL), 2006-09-08:
Hamas, som overholdt en våbenhvile i halvandet år, har jo rykket sig utrolig meget og reelt accepteret og anerkendt staten Israels eksistens ved at gå ind i forhandlingerne på den måde, de faktisk har gjort, vil jeg sige, så det er jo ikke, fordi at tingene ikke har rykket sig.
Jann Sjursen (KRF), 1998-06-25:
Javel, det er da et resultat, men tænk, hvis de penge, der er blevet brugt til at bygge flere daginstitutioner, i stedet var blevet brugt til, at forældre i højere grad havde fået lov til at passe deres børn, ved at pengene fulgte barnet, eller ved at man forbedrede orlovsordningen.
Lone Dybkjær (RV), 2010-04-26:
Nå, men regeringen siger så i en kommentar til høringssvarene, at de vil overveje at komme med et ændringsforslag, og jeg kan forstå, at man overvejer 22 pct. som alkoholgrænse, fordi enkelte organisationer har givet udtryk for 22 pct.
Christian Friis Bach (V), 2025-02-06:
Jeg erkender, at en kommune, der udbyder noget, der ligger tæt på den tærskelværdi, nok ikke får en masse virksomheder fra Italien og Spanien og andre lande, der vil byde, men det kan jo godt være, at det har relevans i Luxembourg, og det kan også godt være, det har relevans i grænselande, og det kan være, at det har relevans i nogle af de nabolande, vi har til EU.